open-index/open-wikipedia-markdown huggingface dataset:
লালন শাহ সেতু

**লালন শাহ সেতু** বাংলাদেশের পদ্মা নদীর উপর নির্মিত একটি সেতু। কুষ্টিয়ার বিখ্যাত বাউল সম্রাট লালনশাহের নামে এই সেতুর নামকরন করা হয়েছে। সেতুটি হার্ডিঞ্জ ব্রিজের পাশেই অবস্থিত। সেতুটির পূর্ব পাশে ঈশ্বরদী উপজেলার পাকশী এবং পশ্চিম পাশে ভেড়ামারা উপজেলা অবস্থিত। সেতুটি তৈরীর ফলে কুষ্টিয়া, মেহেরপুর,চুয়াডাঙ্গা ঝিনাইদহ জেলার লোকেদের যোগাযোগ ব্যবস্থা সহজতর হয়েছে। এই সেতু বঙ্গবন্ধু সেতু অনুরুপ বাংলাদেশের তৃতীয় বৃহত্তম সড়ক সেতু। লালন শাহ্ সেতু বাংলাদেশের দক্ষিণ-পশ্চিমাঞ্চলের যোগাযোগ ব্যবস্থা উন্নয়ন এবং পরিবহন ব্যবস্থা প্রসারে অনেক অবদান রেখে চলেছে।

## ইতিহাস
২০০১ সালের ১৩ জানুয়ারি বাংলাদেশ সরকারের প্রধানমন্ত্রী শেখ হাসিনা সেতুটির ভিত্তি প্রস্তর স্থাপন করেন। সেতুটির নির্মাণ কাজ শুরু হয় ২০০৩ সালে। সেতুটির দৈর্ঘ্য ১.৮ কিমি এবং প্রস্থ ১৮.১০ মিটার। মোট স্প্যনের সংখ্যা ১৭টি। সেতুটি সম্পূর্ণভাবে যান চলাচলের জন্য ১৮ মে ২০০৪ সালে বাংলাদেশ সরকারের তৎকালীন প্রধানমন্ত্রী বেগম খালেদা জিয়া উদ্বোধন করেন। সেতুটি চার লেন বিশিষ্ট।

## অবস্থান
ঈশ্বরদী উপজেলার পাকশী ইউনিয়ন ও কুষ্টিয়ার ভেড়ামারা উপজেলায় অবস্থিত। ঈশ্বরদীর রূপপুরে সেতুর কোল ঘেঁষেই এর ঠিক দক্ষিণে নির্মিত হচ্ছে বাংলাদেশের সবচেয়ে বড় প্রোজেক্ট, রূপপুর পারমাণবিক বিদ্যুৎ কেন্দ্র।

## চিত্রশালা

Image:Lalon Shah Bridge Bangladesh (4).JPG|লালন শাহ সেতু
লালন শাহ সেতু (৭).jpg|সেতু
লালন শাহ সেতু (৪).jpg|লালন শাহ সেতু
Image:Lalon Shah Bridge Bangladesh (6).JPG|সড়ক
Image:Lalon Shah Bridge Bangladesh 1.JPG|টোল প্লাজা
Image:Lalon Shah Bridge Bangladesh 1 (2).JPG|সড়ক
Aerial view of Hardinge Bridge and Lalon Shah Bridge.jpg|হার্ডিঞ্জ ব্রিজ ও লালন শাহ সেতুর আন্তরীক্ষ চিত্র


## তথ্যসূত্র

বিষয়শ্রেণী:ভেড়ামারা উপজেলা
বিষয়শ্রেণী:ঈশ্বরদী উপজেলা
বিষয়শ্রেণী:বাংলাদেশের সড়ক সেতু
বিষয়শ্রেণী:পাবনা জেলার দর্শনীয় স্থান
বিষয়শ্রেণী:লালনের নামাঙ্কিত স্মারক
বিষয়শ্রেণী:কুষ্টিয়া জেলার দর্শনীয় স্থান
বিষয়শ্রেণী:২০০৪-এ সম্পন্ন সেতু
বিষয়শ্রেণী:গঙ্গা অতিক্রমকারী সেতু
বিষয়শ্রেণী:কুষ্টিয়া জেলার সেতু
বিষয়শ্রেণী:২০০৪-এ বাংলাদেশে প্রতিষ্ঠিত
বিষয়শ্রেণী:রাজশাহী বিভাগের সেতু
রিঠা

**রিঠা** বা **রিটা** () গ্রাম বাংলার পরিচিত এই মাছটি এক সময় প্রচুর পাওয়া যেত। এখন একেবারেই কমে গেছে। এদেরকে বাংলায় রিটা বা রিডা নামে ডাকা হয়। ইংরেজিতে 'Rita' বলা হয়। এই মাছ আফগানিস্তান, বাংলাদেশ, ভারত, মায়ানমার, নেপাল, এবং পাকিস্তানে পাওয়া যায়।

বাংলাদেশের ২০১২ সালের বন্যপ্রাণী (সংরক্ষণ ও নিরাপত্তা) আইনের রক্ষিত বন্যপ্রাণীর তালিকার তফসিল ২ অনুযায়ী এ প্রজাতিটি সংরক্ষিত।

## বিস্তৃতি
বাংলাদেশ, ভারত, পাকিস্তান, নেপাল, আফগানিস্তান, মায়ানমারে পাওয়া যায়।
রিটা মাছ স্বাদু বা অল্প লবণাক্ত পানির মোহনা অঞ্চলে বাস করে।

## স্বভাব

## দৈহিক গঠন
এদের দেহ লম্বাটে। সাধারণত এরা ৪৫ সেমি থেকে ১ মিটার পর্যন্ত লম্বা হয়।

## প্রজনন
প্রচন্ড সুস্বাদু এই মাছের প্রচন্ড চাহিদা। অন্যদিকে এর পুষ্টি গুন ও প্রচুর।

## বাংলাদেশে বর্তমান অবস্থা এবং সংরক্ষণ
আইইউসিএন বাংলাদেশ (২০০০) এর লাল তালিকা অনুযায়ী এই প্রজাতিটি বাংলাদেশে মহাবিপন্ন হিসেবে বিবেচিত।

## আরও দেখুন
* বাংলাদেশের মাছের তালিকা
* বাংলাদেশের সংরক্ষিত মাছের তালিকা
* বাংলাদেশের স্বাদুপানির মাছের তালিকা

## তথ্যসূত্র

বিষয়শ্রেণী:বাংলাদেশের মাছ
বিষয়শ্রেণী:স্বাদু পানির মাছ
বিষয়শ্রেণী:ভারতের মাছ
বিষয়শ্রেণী:নেপালের মাছ
বিষয়শ্রেণী:পাকিস্তানের মাছ
বিষয়শ্রেণী:আফগানিস্তানের মাছ
বিষয়শ্রেণী:মিয়ানমারের মাছ
বিষয়শ্রেণী:দক্ষিণ এশিয়ার মাছ
বিষয়শ্রেণী:ভারতের স্বাদু পানির মাছ
বিষয়শ্রেণী:১৮২২-এ বর্ণিত মাছ
জান আডজেন

**জান আডজেন**, এসি (; , জন্ম: ৯ এপ্রিল, ১৯১৮ - মৃত্যু: ২৯ নভেম্বর, ২০০৮) ড্যানিশ স্থাপত্যবিদ ছিলেন। তিনি সিডনি অপেরা হাউসের নকশা প্রণয়ন করে স্মরণীয় হয়ে আছেন। ২০০৩ সালে তিনি স্থাপত্যকলার সর্বোচ্চ পুরস্কার প্রিতজকার স্থাপত্য পুরস্কার লাভ করেন।

## প্রারম্ভিক জীবন
কোপেনহেগেনের নৌ-প্রকৌশলীর সন্তান হিসেবে জন্মগ্রহণকারী আডজেন ডেনমার্কের আলবোর্গে শৈশবকাল অতিবাহিত করেন। ঐ সময়ই তিনি জাহাজের প্রতি আকৃষ্ট হন এবং নৌবাহিনীতে কর্মজীবনে যোগ দেয়ার অভিলাষ ব্যক্ত করেছিলেন। কিন্তু পারিবারিক চিন্তাধারায় প্রবাহিত হয়ে তিনি ১৯৩৭ সালে রয়েল ড্যানিশ একাডেমি অব ফাইন আর্টসে কে ফিস্কার এবং স্টিন এইলার রাসমুসেনের নিয়ন্ত্রণে শিক্ষাজীবন অতিক্রমণ করেন। ১৯৪২ সালে স্নাতক ডিগ্রী অর্জন করেন। এরপর তিনি স্টকহোমের গানার আসফ্লান্ডে যোগদান করেন। সেখানে আর্নে জ্যাকবসন এবং পল হেনিংসনের সাথে একযোগে কাজ করেন তিনি। আমেরিকান স্থাপত্যবিদ ফ্রাঙ্ক লয়েড রাইটের কাজের প্রতি তিনি বিশেষভাবে আগ্রহী ছিলেন। দ্বিতীয় বিশ্বযুদ্ধ পরবর্তীকালে জার্মান দখলকৃত ডেনমার্ক থেকে তিনি কোপেনহেগেনে ফিরে আসেন।

## কীর্তিগাঁথা
আডজানের অমর শিল্পকর্ম সিডনী অপেরা হাউস ২৮ জুন, ২০০৭ সালে বিশ্ব ঐতিহ্যবাহী স্থান হিসেবে ঘোষিত হয়। এরফলে, তিনি হলেন দ্বিতীয় ব্যক্তি যিনি জীবদ্দশায় এ ধরনের সম্মাননা পেলেন। অন্যান্য উল্লেখযোগ্য কর্মের মধ্যে রয়েছে কোপেনহেগেনের কাছাকাছি ব্যাগসভার্ড চার্চ এবং কুয়েতের জাতীয় সংসদ ভবন। এছাড়াও, হেলসিঙ্গারের কাছাকাছি কিঙ্গো হাউসের বাড়ির নকশা প্রণয়ন অন্যতম।

## সিডনি অপেরা হাউস

১৯৫৭ সালে তিনি অপ্রত্যাশিত ও বিতর্কিতভাবে সিডনি অপেরা হাউসের নকশা প্রতিযোগিতায় বিজয়ী হন। পুরস্কারের মূল্যমান ছিল £৫,০০০। ১৯৫৭ সালে প্রকল্পের তত্ত্বাবধান ও সহায়তার জন্য সিডনিতে আসেন। ফেব্রুয়ারি, ১৯৬৩ সালে তিনি সিডনিতে তার অফিস স্থানান্তরিত করেন। ফেব্রুয়ারি, ১৯৬৬ সালে আডজেন প্রকল্পের কাজ ফেলে রেখে চলে যান। এর প্রধান কারণ ছিল রাজ্য সরকারের অর্থ প্রদানে অস্বীকৃতি। ২০০১ সালে আডজেন অস্ট্রেলিয়ায় আমন্ত্রিত হয়ে অবকাঠামোটির নকশাকে পরিবর্তন করে প্রকৃত অবস্থায় ফিরিয়ে আনেন।

অস্ট্রেলিয়ার রাণী দ্বিতীয় এলিজাবেথ ২০ অক্টোবর, ১৯৭৩ সালে আধুনিক স্থাপত্যকলার অন্যতম পদচিহ্ন সিডনি অপেরা হাউস আনুষ্ঠানিকভাবে উদ্বোধন করেন। বিপুলসংখ্যক আগ্রহী জনতা এতে উপস্থিত ছিলেন। কিন্তু সিডনি অপেরা হাউসের নকশাকার জান আডজেনকে অনুষ্ঠানে আমন্ত্রণ জানানো হয়নি। এমনকি কোথাও তার নাম পর্যন্ত উল্লেখ করা হয়নি।

## তথ্যসূত্র

বিষয়শ্রেণী:১৯১৮-এ জন্ম
বিষয়শ্রেণী:২০০৮-এ মৃত্যু
বিষয়শ্রেণী:কোপেনহেগেনের স্থপতি
বিষয়শ্রেণী:ডেনমার্কের আধুনিক স্থপতি
গেরহার্ট হাউপ্টমান

thumb|১৯১২ সালে গেরহার্ট হাউপ্টমান, তৈলচিত্র
**গেরহার্ট হাউপ্টমান** (নভেম্বর ১৫, ১৮৬২-জুন ৬, ১৯৪৬) নোবেলজয়ী জার্মান নাট্যকার এবং ঔপন্যাসিক। তার নাটকগুলো জার্মান সাহিত্যে এখনও ধ্রুপদী সৃষ্টিকর্ম হিসেবে চিহ্নিত হয়ে আছে। ১৯১২ সালে তিনি সাহিত্যে নোবেল পুরস্কার লাভ করেন। ১৯৪৬ সালে পোল্যান্ডে তিনি মৃত্যুবরণ করেন।

## জীবন ও কর্ম
থাম্ব|গেরহার্ট হাউপ্টমান
গেরহার্ট হাউপ্টমান ১৮৬২ সালে প্রুশিয়ার সাইলেসিয়ায় জন্মগ্রহণ করেন। হাউপ্টমান তার বাবা-মা বহু কষ্টে স্কুলে ভর্তি করেন। লেখাপড়ার প্রতি হাউপ্টমানের প্রচণ্ড অনীহা ছিল। লেখাপড়ায় অনীহা দেখে তার বাবা খুব কমবয়সে তার এক আত্মীয়ের ফার্মের কাজে লাগিয়ে দেন। পরবর্তীকালে হাউপ্টমান ফার্মের চাকরি ছেড়ে দিয়ে ভাস্কর্য শিল্প নিয়ে পড়াশোনার জন্য একটি অ্যাকাডেমিতে ভর্তি হন। কিছুদিন পড়ার পর তিনি অ্যাকাডেমি ছেড়ে ইতালির জেনা বিশ্ববিদ্যালয়ে ভর্তি হন। সেখানে তিনি ইতিহাসের উপর পড়াশোনা করেন। ১৮৮৩ থেকে ১৮৮৪-এর মধ্যবর্তী সময়ে তিনি ইতালিতে কাটান। জেনা বিশ্ববিদ্যালয় থেকে বের হয়ে তিনি হোটেল ব্যবসায় মনোনিবেশ করেন। ১৮৮৫ সালের মে মাসে তিনি মারিয়া নামের এক মেয়েকে বিয়ে করে জার্মানীর বার্লিনে বসবাস করা শুরু করেন এবং সাহিত্যকর্মে মনোনিবেশ করেন। তখন থেকেই আধুনিক নাট্যকার হিসেবে তিনি মোটামুটি খ্যাতি অর্জন করেন।

গেরহার্ট হাউপ্টমান তার জীবদ্দশায় প্রচুর নাটক লিখে গেছেন। *বিফোর ডন* এবং *লোনলি সোলস* তার দু'টি বিখ্যাত নাটক। তার অমর সৃষ্টি *দ্য উইভার্স* নাটকটি। সে সময়ে নাটকটি বেশ দর্শকপ্রিয়তা অর্জন করেছিল। এ সময় তিনি মার্গারেট নামের এক বিদুষী মহিলাকে ভালবেসে বিয়ে করেন। মার্গারেট ছিলেন হাউপ্টমানের প্রেরণা। মার্গারেটকে বিয়ে করার এগার বছর পর তিনি প্রথম স্ত্রী মারিয়ার সাথে বিচ্ছেদ ঘটান। পরবর্তীকালে তিনি *দ্য সাংকেন বেল*, *বুক অব প্যাশন* এবং *দ্য গ্রেট ড্রিম*-এর মত বিখ্যাত রচনাগুলো সৃষ্টি করেন।

## বহিঃসংযোগ
* The Nobel Prize Bio on Hauptmann
* 
* Authors' Calendar

বিষয়শ্রেণী:নাট্যকার
বিষয়শ্রেণী:পোলীয় সাহিত্যিক
বিষয়শ্রেণী:জার্মান ঔপন্যাসিক
বিষয়শ্রেণী:১৯শ শতাব্দীর জার্মান ঔপন্যাসিক
বিষয়শ্রেণী:২০শ শতাব্দীর জার্মান ঔপন্যাসিক
বিষয়শ্রেণী:জার্মান পুরুষ ঔপন্যাসিক
বিষয়শ্রেণী:জার্মান পুরুষ কবি
বিষয়শ্রেণী:১৮৬২-এ জন্ম
বিষয়শ্রেণী:১৯৪৬-এ মৃত্যু
বিষয়শ্রেণী:জার্মান নোবেল বিজয়ী
বিষয়শ্রেণী:জার্মান কবি
বিষয়শ্রেণী:নোবেল বিজয়ী সাহিত্যিক
উদয় চোপড়া

**উদয় চোপড়া** (জন্ম: ৫ জানুয়ারি, ১৯৭৩) ভারতের হিন্দি চলচ্চিত্র অভিনেতা, প্রযোজক ও সহকারী পরিচালক।

## জন্ম ও শিক্ষাজীবন
উদয় চোপড়া ১৯৭৩ সালের ৫ জানুয়ারি জন্মগ্রহণ করেন। তিনি ইয়াশ চোপড়ার ছেলে। তিনি এবং তার ভাই আদিত্য চোপড়া বাবার সাথে বিভিন্ন ছবিতে সহকারী পরিচালক হিসেবে কাজ করেছেন। নিজেদের ইয়াশ রাজ ফিল্ম ব্যানারে বিভিন্ন ছবিতে কাজ করেছেন তিনি। উদয়ের উচ্চতা পাঁচ ফুট ছয় ইঞ্চি।

## কর্মজীবন
১৯৯৪ সালে অক্ষয় কুমার, কাজল এবং সাইফ আলি খানের সঙ্গে *ইয়ে দিল্লাগি* ছবিতে অভিনয় করেন। এছাড়া তিনি জনপ্রিয় *মহাব্বতেন* ছবিতে অভিনয় করেন। ২০০৪ সালে ধুম এবং ২০০৬ এর সিক্যুয়াল ধুম টুতে অভিনয় করেন।

## চলচ্চিত্র জীবন

## তথ্যসূত্র

## বহিঃসংযোগ

* 

বিষয়শ্রেণী:১৯৭৩-এ জন্ম
বিষয়শ্রেণী:জীবিত ব্যক্তি
বিষয়শ্রেণী:ভারতীয় অভিনেতা
বিষয়শ্রেণী:ভারতীয় চলচ্চিত্র অভিনেতা
বিষয়শ্রেণী:হিন্দি চলচ্চিত্র অভিনেতা
বিষয়শ্রেণী:মুম্বইয়ের অভিনেতা
বিষয়শ্রেণী:২১শ শতাব্দীর ভারতীয় অভিনেতা
বিষয়শ্রেণী:ভারতীয় কণ্ঠাভিনেতা
বিষয়শ্রেণী:আন্তর্জাতিক ভারতীয় চলচ্চিত্র অ্যাকাডেমি পুরস্কার বিজয়ী
চামড়াঝোলা ব্যাঙ

**চামড়াঝোলা ব্যাঙ** (বৈজ্ঞানিক নাম: *Pterorana khare*) () বা **দেশি উড়ুক্কু ব্যাঙ** Ranidae (রানিডি) গোত্র বা পরিবারের অন্তর্গত *[[Pterorana]]* (টোরোরানা) গণের একমাত্র প্রজাতি। ভারত ও বাংলাদেশ এদের আবাসস্থল। বিজ্ঞানী কিয়াসেতো এবং খের ১৯৮৬ সালে এই প্রজাতির প্রথম বর্ণনা করেন। সেজন্য ইংরেজিতে প্রজাতিটিকে কখনও কখনও Khare’s Stream Frog নামে ডাকা হয়। এর বৈজ্ঞানিক নামের প্রজাতি অংশটিও এসেছে খেরে'র নাম থেকে। অত্যন্ত দুর্লভ এ ব্যাঙের সংখ্যা ক্রমে আশঙ্কাজনক হারে কমে আসছে। সেকারণে আই. ইউ. সি. এন. এই প্রজাতিটিকে Vulnerable বা সংকটাপন্ন বলে ঘোষণা করেছে।

## বিস্তৃতি

চামড়াঝোলা ব্যাঙ উত্তর-পূর্ব ভারতের নাগাল্যান্ড এবং আসামের নামেরি জাতীয় উদ্যান ও পেখুই বন্যপ্রাণী অভয়ারণ্যে দেখা গেছে। এছাড়া ১৯৯৭ সালে মণিপুরে ব্যাঙটি দেখতে পাওয়ার খবর জানা যায়, তবে তা অনিশ্চিত। নেপাল থেকে প্রজাতিটি বিলুপ্ত হয়ে গেছে। অতি সম্প্রতি বাংলাদেশের বান্দরবান জেলার রুমা উপজেলায় সমুদ্র সমতল থেকে প্রায় ৫০০ মিটার উচ্চতায় অবস্থিত প্রত্যন্ত রুমানা এলাকায় প্রজাতিটি আবিষ্কার করা হয়েছে।

## বিবরণ

বান্দরবানের পাহাড়ি বম সম্প্রদায়ের কাছে ব্যাঙটি ‘ভুন-দর’ নামে পরিচিত। যার বাংলা অর্থ *চামড়াঝোলা*। এর প্রধান বৈশিষ্ট্য দেহের দুই পাশের ঝোলানো চামড়া বা পাতাজিয়া। লাফ দেওয়ার সময় এই চামড়া প্রসারিত করে, যাতে বাতাসে কিছুটা বেশি সময় ভেসে থাকতে পারে। সেকারণে এর ইংরেজি নাম হয়েছে *flying frog*। মাঝারি আকৃতির এই ব্যাঙের নাকের ডগা থেকে পায়ু পর্যন্ত দৈর্ঘ্য ৬৮ মিলিমিটার। দেহের ওপরের অংশ মেটে-সবুজ আর নিচের অংশ প্রায় সাদা।

চিরসবুজ বন ও পাহাড়ি ছড়ায় এদের পাওয়া যায়। ছড়াতেই প্রজনন ঘটে। পুরুষ ব্যাঙ ব্যাঙাচি রক্ষণাবেক্ষণ ও পাহারার ভার নেয়।

## তথ্যসূত্র

## বহিঃসংযোগ
* ARKive, চামড়াঝোলা ব্যাঙের আলোকচিত্র ও তথ্য।

বিষয়শ্রেণী:বাংলাদেশের ব্যাঙ
বিষয়শ্রেণী:ভারতের ব্যাঙ
বিষয়শ্রেণী:ব্যাঙ
বিষয়শ্রেণী:ব্যাঙের প্রজাতি
কুনো ব্যাঙ

**কুনোব্যাঙ** (বৈজ্ঞানিক নাম: *Bufo melanostictus*, সম্প্রতি নামকরণ হয়েছে *Duttaphrynus melanostictus*) বুফোনিডি (Bufonidae) গোত্র বা পরিবারের অন্তর্গত *[[বুফো]]* গণের এক প্রজাতির অতি পরিচিত একটি ব্যাঙ। ভারত ও বাংলাদেশ ছাড়াও দক্ষিণ, পূর্ব এবং দক্ষিণ-পূর্ব এশিয়ার অধিকাংশ দেশে প্রজাতিটি দেখা যায়। বাড়ির আনাচেকানাচে সহ জলাশয় এর পাশে এদের দেখা যায়।

## স্বভাব ও বাসস্থান
কুনোব্যাঙ এমন একটি প্রাণী যা একটানা ছয় মাস ঘুমাতে পারে। এরা সাধারণত রাতের বেলা বের হয়। দিনের বেলা ঘরের কোনে অথবা দেয়ালের ফাঁকা জায়গা অথবা মাটির গর্তে বাস করে। তাই এদের কুনোব্যাঙ বলা হয়। এরা মেরুদন্ডী প্রাণী। এরা সাধারণত পোকামাকড় খেয়ে জীবন ধারণ করে। এদের গায়ে আচিলের মত ছোট ছোট অনেক দাগ থাকে। এর সাহায্যে এদের সহজেই চেনা যায়। শীতকালে এরা শীত নিদ্রায় চলে যায়।এদের ওজন সাধারণত ১৫-২০ গ্রাম হতে পারে।

## বিস্তৃতি
নেপাল, বাংলাদেশ, ভারত, শ্রীলঙ্কা, মায়ানমার, থাইল্যান্ড, লাওস, ভিয়েতনাম, কম্বোডিয়া এবং দক্ষিণ চীন, তাইওয়ান, হংকং, মালয়েশিয়া, সিঙ্গাপুর প্রভিতৃ পর্যন্ত বিস্তৃত।

## প্রজনন
বর্ষাকাল এদের প্রজনন কাল। যখন বৃষ্টি শুরু হয় তখন এরা তাদের সঙ্গিনীর খোঁজ শুরু করে। তারপর স্ত্রী ব্যাঙের সাথে পুরুষ ব্যাঙের সঙ্গম হয়। এদের বহি নিষেক ঘটে অর্থাৎ শুক্রাণু ও ডিম্বাণু দেহের বাহিরে মিলিত হয়। স্ত্রী ব্যাঙ প্রায় ৩০,০০০ ডিম্বাণু ছাড়ে।

## বর্তমান অবস্থা এবং সংরক্ষণ
আই. ইউ. সি. এন. এই প্রজাতিটিকে Least Concern বা ন্যূনতম বিপদগ্রস্ত বলে ঘোষণা করেছে।

## তথ্যসূত্র

## বহিঃসংযোগ

* ecologyasia.com: "Asian toad"
* Amphibians and Reptiles of Peninsular Malaysia: ''Duttaphrynus melanostictus''

বিষয়শ্রেণী:বাংলাদেশের ব্যাঙ
বিষয়শ্রেণী:ভারতের ব্যাঙ
বিষয়শ্রেণী:ব্যাঙ
বিষয়শ্রেণী:ব্যাঙের প্রজাতি
বিষয়শ্রেণী:বাংলাদেশের উভচর
মিনহাজুল আবেদীন

**মিনহাজুল আবেদীন** বলতে যাদেরকে বোঝানো হতে পারে:
* মিনহাজুল আবেদীন (ক্রিকেটার), (জন্ম: ১২ সেপ্টেম্বর ১৯৯৭) একজন বাংলাদেশী ক্রিকেটার
* মিনহাজুল আবেদীন নান্নু, (জন্ম:২৫ সেপ্টেম্বর, ১৯৬৫) চট্টগ্রামে জন্মগ্রহণকারী বাংলাদেশের প্রথিতযশা সাবেক আন্তর্জাতিক ক্রিকেটার ও অধিনায়ক
* মিনহাজুল আবেদীন আফ্রিদি, (জন্ম: ৫ ফেব্রুয়ারি ১৯৯৯) একজন বাংলাদেশী ক্রিকেটার
ইভান তুর্গেনেভ

**ইভান সের্গেইয়েভিচ তুর্গ্যেনেভ** (নভেম্বর ৯, ১৮১৮-সেপ্টেম্বর ৩, ১৮৮৩) () একজন বিখ্যাত রুশ ছোটগল্পকার, নাট্যকার এবং ঔপন্যাসিক। ১৮৫২ সালে প্রকাশিত তার ছোটগল্পের সংকলন *[[আ স্পোর্টসম্যানস স্কেচেস]]*-কে রুশ বাস্তববাদী সাহিত্যে এক অন্যতম মাইলফলক হিসেবে গণ্য করা হয়। ১৮৬২-তে প্রকাশিত তার কালজয়ী উপন্যাস *[[ফাদার্স অ্যান্ড সানস (উপন্যাস)|ফাদার্স অ্যান্ড সানস]]* উনিশ শতকের অন্যতম শ্রেষ্ঠ সাহিত্যকর্ম হিসেবে গণ্য করা হয়।

## বহিঃসংযোগ

* [Works by & about Ivan Turgenev](http://www.archive.org/search.php?query=mediatype%3A(texts)%20-contributor%3Agutenberg%20-collection%3A(opensource)%20AND%20(subject%3A%22Turgenev%2C%20Ivan%2C%201818-1883%22%20OR%20creator%3A%22Turgenev%2C%20Ivan%2C%201818-1883%22%20OR%20creator%3AIvan%20Turgenev)) at Internet Archive (scanned books original editions color illustrated)
*  Gutenberg.org (plain text and HTML)
*  Turgenev's works
* Turgenev Society  (mainly in Russian)
*  Turgenev Museum in Bougival
* Short biography
* Turgenev Bibliography 1983– by Nicholas Žekulin
* The Novels of Ivan Turgenev: Symbols and Emblems by Richard Peace
* [Text of ''[A Sportsman's Sketches]'', in English as translated from the Russian] 
* Turgenev works (HTML/PDF), media & interactive timeline
* English translations of 4 Poetic Miniatures

বিষয়শ্রেণী:১৮১৮-এ জন্ম
বিষয়শ্রেণী:১৮৮৩-এ মৃত্যু
বিষয়শ্রেণী:রুশ সাহিত্যিক
বিষয়শ্রেণী:১৯শ শতাব্দীর পুরুষ লেখক
বিষয়শ্রেণী:ফ্রান্সে ক্যান্সারে মৃত্যু
বিষয়শ্রেণী:রুশ পুরুষ ঔপন্যাসিক
বিশ্বের সকল সার্বভৌম রাষ্ট্রের পতাকা

এই পাতায় **বিশ্বের সকল স্বাধীন রাষ্ট্রের পতাকা**র ছবি যুক্ত করা হয়েছে। পতাকাগুলো সংশ্লিষ্ট রাষ্ট্রের নামের বাংলা বানানের ক্রমানুসারে সাজানো আছে।

__NOTOC__

## জাতিসংঘের সদস্য ও পর্যবেক্ষক রাষ্ট্রসমূহ
### অ

### আ

### ই

### উ

### এ

### ও

### ক

### গ

### ঘ

### চ

### জ

### ট

### ড

### ত

### থ

### দ

### ন

### প

### ফ

### ব

### ভ

### ম

### য

### র

### ল

### শ

### স

### হ

## অন্যান্য রাষ্ট্র

## আরও দেখুন
* সার্বভৌম রাষ্ট্রসমূহের প্রতীকের গ্যালারি

## বহিঃসংযোগ

 	
	

সার্বভৌম রাষ্ট্রসমূহ
মাগুয়ারি মানিকজোড়

**মাগুয়ারি মানিকজোড়** (বৈজ্ঞানিক নাম: *Ciconia maguari*) বা **সাদাঠুঁটি মানিকজোড়** Ciconiidae (সাইকোনিডি) গোত্র বা পরিবারের অন্তর্গত *[[Ciconia]]* (সাইকোনিয়া) গণের অন্তর্গত এক প্রজাতির বৃহদাকৃতির জলচর পাখি। পাখিটি উত্তর ও মধ্য দক্ষিণ আমেরিকা জুড়ে বিস্তৃত। সারা পৃথিবীতে এক বিশাল এলাকা জুড়ে এদের আবাস, প্রায় ৫২ লাখ বর্গ কিলোমিটার। বিগত কয়েক দশক ধরে এদের সংখ্যা অপরিবর্তিত রয়েছে, আশঙ্কাজনক পর্যায়ে যেয়ে পৌঁছেনি। সেকারণে আই. ইউ. সি. এন. এই প্রজাতিটিকে ন্যূনতম বিপদগ্রস্ত বলে ঘোষণা করেছে। প্রজাতিটি স্বভাবে পরিযায়ী এবং কোন উপপ্রজাতি নেই।

## বিস্তৃতি

দক্ষিণ আমেরিকার আর্জেন্টিনা, বলিভিয়া, ব্রাজিল, কলম্বিয়া, ফরাসি গায়ানা, গায়ানা, সুরিনাম, প্যারাগুয়ে, উরুগুয়ে ও ভেনিজুয়েলায় এরা আবাসিক পাখি। ত্রিনিদাদ, চিলি, ফকল্যান্ড দ্বীপপুঞ্জ এবং সম্ভবত পেরুতে এরা অনিয়মিত।

## বিবরণ

মাগুয়ারি মানিকজোড় আকারে বেশ বড়সড় পাখি। এর দৈর্ঘ্য কমবেশি ৯৭-১২০ সেন্টিমিটার, ডানার বিস্তার ১৬০-১৮০ সেন্টিমিটার এবং ওজন ৩.৪-৪.৫৪ কেজি। স্ত্রী ও পুরুষ পাখির মধ্যে কোন যৌন দ্বিরূপতা নেই। তবে পুরুষ পাখি গড়ে স্ত্রী পাখির থেকে একটু বড়। প্রাপ্তবয়স্ক পাখির কাঁধ-ঢাকনি ও ডানা কালো। পালকে মেলানিন থাকার কারণে পালক কালো দেখায়। গলা, পিঠ, ডানা-ঢাকনি, দেহতল, লেজ ও লেজ-ঢাকনি সাদা। মুখের পালকহীন চামড়া টকটকে লাল। লম্বা পা টকটকে লাল রঙের। চোখ খড় হলুদ। লম্বা সোজা ঠোঁটের গোড়া ধূসর। ঠোঁটের আগা লালচে।

## স্বভাব
মাগুয়ারি মানিকজোড় ঘাসক্ষেত, জলাভূমি, পতিত জমি এবং ডোবাময় মাঠে বিচরণ করে। শুষ্ক এলাকায়ও দেখা যায়। সচরাচর একা, জোড়ায় কিংবা বিশাল ঝাঁকে থাকে। খাবারের সন্ধানে খুব ভোরে জলাভূমিতে নামে। হেঁটে হেঁটে ভেজা ঘাস ও জলাভূমিতে ঠোঁট ঢুকিয়ে এরা খাবার খুঁজে বেড়ায়। খাদ্যাভ্যাসের দিক থেকে এরা মাংসাশী পাখি। এদের খাদ্যতালিকায় রয়েছে পোকামাকড়, শামুক, ব্যাঙ, ছোট সরীসৃপ, ছোট স্তন্যপায়ী ও মাছ। ধীরে ধীরে ডানা মেলে এরা উড়ে চলে। হালকা বাতাসে ভেসে থাকে। আশ্রয়ের জন্য এরা একটিমাত্র গাছকে বেছে নেয়। কোন ব্যাঘাত না ঘটলে ঐ গাছে এরা রাতের পর রাত আশ্রয় নেয়। শীতে সচরাচর নীরব থাকে। তবে প্রজনন মৌসুমে ঠোঁট দিয়ে ঠক-ঠক আওয়াজ তোলে।

### প্রজনন
প্রজনন মৌসুমে এরা লোকালয়ের উঁচু দালান, ঘরবাড়ি, খাড়া বাঁধ কিংবা উঁচু গাছে ডালপালা দিয়ে বড় মাচার মত আগোছালো বাসা বানায়। এরা কলোনি করে বাসা করে। স্ত্রী ও পুরুষ দু'জনে মিলেই বাসা করে। বাসা বানাতে ৫-১৫ দিন সময় লাগে। বাসা বানানো শেষে ডিম পাড়ে। ডিমগুলো সংখ্যায় ২-৫টি এবং সাদা রঙের। ৩০ দিনে ডিম ফুটে ছানা বের হয়।


চিত্র:Bird Ana Cotta 3047209110.jpg
চিত্র:Ciconia maguari 2.jpeg
চিত্র:Ciconia maguari Reserva Ecologica Buenos Aires.jpg|উড়ন্ত মানিকজোড়
চিত্র:Ciconia maguari.jpeg
চিত্র:Hoflössnitz Eckhout 48br.jpg|১৬৫৩ থেকে ১৬৫৮ সালের মধ্যে অঙ্কিত চিত্র


## তথ্যসূত্র

## বহিঃসংযোগ

বিষয়শ্রেণী:সাইকোনিয়া
বিষয়শ্রেণী:পরিযায়ী পাখি
বিষয়শ্রেণী:দক্ষিণ আমেরিকার পাখি
বিষয়শ্রেণী:জলচর পাখি
বিষয়শ্রেণী:আর্জেন্টিনার পাখি
বিষয়শ্রেণী:বলিভিয়ার পাখি
বিষয়শ্রেণী:ব্রাজিলের পাখি
বিষয়শ্রেণী:কলম্বিয়ার পাখি
বিষয়শ্রেণী:ভেনিজুয়েলার পাখি
বিষয়শ্রেণী:সুরিনামের পাখি
বিষয়শ্রেণী:ফরাসি গায়ানার পাখি
বিষয়শ্রেণী:গায়ানার পাখি
বিষয়শ্রেণী:প্যারাগুয়ের পাখি
বিষয়শ্রেণী:উরুগুয়ের পাখি
বিষয়শ্রেণী:পেরুর পাখি
বিষয়শ্রেণী:চিলির পাখি
বিষয়শ্রেণী:ত্রিনিদাদ ও টোবাগোর পাখি
বিষয়শ্রেণী:ফকল্যান্ড দ্বীপপুঞ্জের পাখি
বিষয়শ্রেণী:কিকোনিয়া
বিষয়শ্রেণী:১৭৮৯-এ বর্ণিত পাখি
বিষয়শ্রেণী:ইয়োহান ফ্রিডরিশ মালিন কর্তৃক নামকরণকৃত ট্যাক্সা
মিখাইল শলোখভ

**মিখাইল আলেক্সান্দ্রোভিচ শলোখভ** () (মে ২৪, ১৯০৫-ফেব্রুয়ারি ২১, ১৯৮৪) নোবেলজয়ী সোভিয়েত ঔপন্যাসিক। যুদ্ধের বিপক্ষে আর শান্তির সপক্ষে তিনি সর্বদাই সোচ্চার ছিলেন। ১৯৬৫ সালে তিনি সাহিত্যে নোবেল পুরস্কার লাভ করেন। সৌরজগতে গ্রহাণুপুঞ্জের একটি গ্রহাণুর নামকরণ করা হয়েছে তার সম্মানে, ২৪৪৮ শলোখভ।

## জীবন ও কর্ম

মিখাইল শলোখভের জন্ম ডন নদীর তীরে, ভেশেনস্কায়ায়, ১৯০৫ সালে। মাত্র ১২ বছর বয়সে ১৯১৭ সালে তিনি প্রত্যক্ষ করেন রুশ বিপ্লবের ভয়াবহতা। ১৯১৯ সালে ভেশেনস্কায়া অঞ্চলে এক প্রতিবিপ্লবী অভ্যূথ্থানের প্রত্যক্ষদর্শী হতে হয়েছিল শলোখভকে। সে অঞ্চলের কসাকরা তখন বলশেভিক আর কর্নিলভ নামে দু'ভাগে বিভক্ত হয়ে এক রক্তক্ষয়ী গৃহযুদ্ধে অবতীর্ণ হয়।

শলোখভের লেখালেখি শুরু হয় ১৯২৩ সালে, মাত্র আঠারো বছর বয়সে। একটি যুব সংবাদপত্রে তার লেখা ছাপা হয়। তার তিন বছর পর তার প্রথম বই *টেলস ফ্রম দ্য ডন* প্রকাশিত হয়।

## বহিঃসংযোগ
* nobel-winners.com's article on Michail Sholokhov
* The State Sholokhov Reserve-Museum 
* 107 years of Sholokhov, from SovLit.net.
* 
* On-line Sholokhov texts (Russian)
* Politicians Praise Soviet-Era Writer Mikhail Sholokhov’s Contribution to World Literature
* Stremya Tihogo Dona: Solzhenitsyn's accusations of plagiarism 
* An interview with Bar-Sela 
* And Quiet Does not Flow the Don: Statistical Analysis of a Quarrel between Nobel Laureates (PDF)
*  Sholokhov: biography, photos, prose, critical essays
* 

বিষয়শ্রেণী:রুশ ঔপন্যাসিক
বিষয়শ্রেণী:১৯০৫-এ জন্ম
বিষয়শ্রেণী:১৯৮৪-এ মৃত্যু
বিষয়শ্রেণী:নোবেল বিজয়ী সাহিত্যিক
বিষয়শ্রেণী:রুশ সাম্যবাদী
বিষয়শ্রেণী:মার্ক্সবাদী লেখক
বিষয়শ্রেণী:সোভিয়েত ঔপন্যাসিক
বিষয়শ্রেণী:২০শ শতাব্দীর পুরুষ লেখক
বিষয়শ্রেণী:রুশ বিপ্লবের ব্যক্তি
বিষয়শ্রেণী:সোভিয়েত নোবেল বিজয়ী
বিষয়শ্রেণী:সোভিয়েত পুরুষ লেখক
বিষয়শ্রেণী:স্তালিন পুরস্কার বিজয়ী
কিম দায়ে জং

**কিম দায়ে জং** (; জন্ম: ৬ জানুয়ারি, ১৯২৫ - মৃত্যু: ১৮ আগস্ট, ২০০৯) দক্ষিণ কোরিয়ার রাষ্ট্রপতি ছিলেন। Sunshine Policy বাস্তবায়নের কারণে তিনি ২০০০ সালে শান্তিতে নোবেল পুরস্কার লাভ করেন। তিনি হচ্ছেন কোরিয়ার প্রথম ব্যক্তি যিনি এ পুরস্কার পেয়েছেন। ১৯৫৭ সালে রোমান ক্যাথলিক হন। কখনো কখনো তাকে এশিয়ার নেলসন ম্যান্ডেলা নামে ডাকা হয়। কেননা, ক্ষমতায় আরোহণ করতে তাকে দীর্ঘ সময় ধরে অপেক্ষা করতে হয়েছে।

১৯৯৮ থেকে ২০০৩ সাল পর্যন্ত তিনি দক্ষিণ কোরিয়ার রাষ্ট্রপতি হিসেবে ক্ষমতাসীন ছিলেন। তিনি কিম ইয়াং স্যামের স্থলাভিষিক্ত হন। দক্ষিণ কোরিয়ার উপকূলবর্তী দক্ষিণ জিওলা প্রদেশের হাউই-দো এলাকায় জন্মগ্রহণ করেন তিনি।

## প্রারম্ভিক জীবন
কিম মনে করতেন যে তিনি ৬ জানুয়ারি, ১৯২৪ সালে জন্মগ্রহণ করেছেন। কিন্তু পরবর্তীকালে জানা যায় যে, জাপানী ঔপনিবেশিক শাসনামলকে দূরে সরিয়ে রাখতেই তার জন্ম তারিখ ৩ ডিসেম্বর, ১৯২৫ রাখা হয়েছে। তৎকালীন জিওলা প্রদেশের সিনান এলাকা ছিল তার জন্মস্থান; যা বর্তমানের জিওলানাম-দো শহর। মকপো কমার্শিয়াল হাই স্কুল থেকে শীর্ষস্থান অধিকার করে স্নাতক ডিগ্রী সম্পন্ন করেন। জাপান অধিগ্রহণকৃত কোরিয়ায় সামান্য একজন কেরাণী হয়ে জাপানী মালিকানাধীন জাহাজ কোম্পানী কাজ শুরু করেন। পরবর্তীকালে তিনি নিজেই এ প্রতিষ্ঠানের মালিকানা স্বত্ত্ব লাভ করেন এবং খুবই ধনী লোকে পরিণত হন। কোরিয়ার যুদ্ধের সময়কালে কমিউনিস্টদের হাতে আটক হয়েছিলেন তিনি।

## রাজনীতিতে প্রবেশ
থাম্ব|১২ সেপ্টেম্বর ১৯৯৯, অকল্যান্ডে APEC সভায় মার্কিন যুক্তরাষ্ট্রের প্রেসিডেন্ট বিল ক্লিনটনকে (বাম দিকে) শুভেচ্ছা জানাচ্ছেন জং
কোরিয়া প্রথম রাষ্ট্রপতি সিংমেন রি'র সরকার প্রশাসনে অংশগ্রহণের মাধ্যমে ১৯৫৪ সালে প্রথম কিম দায়ে জং রাজনীতিতে অংশগ্রহণ করেন। ১৯৬১ সালে জাতীয় পরিষদের সদস্যরূপে নির্বাচিত হলেও সামরিক অভ্যুত্থানের মাধ্যমে ক্ষমতায় আরোহণকারী স্বৈরশাসক পার্ক চুং হি তার ক্ষমতা প্রয়োগ করে নির্বাচন বাতিল করে দেন। এছাড়াও, ১৯৬৩ এবং ১৯৬৭ সালেও ধারাবাহিকভাবে সংসদে প্রতিনিধিত্ব করলেও প্রত্যেকবারই বিরোধীদলের নেতার ভূমিকায় ছিলেন তিনি। ১৯৭১ সালের রাষ্ট্রপতি নির্বাচনে বিরোধী প্রার্থী হিসেবে তিনি পার্ক চুং হিকে প্রায় পরাভূত করেছিলেন। কিন্তু বেশ কয়েকবার হাতকড়া পড়ায় ক্ষমতাসীন প্রার্থীকে পরাভূত করা সম্ভব হয়নি।

খুবই প্রথিতযশা বক্তা কিম তার স্বভাবসুলভ বাগ্মীতা প্রদর্শনের মাধ্যমে সমর্থকদেরকে আকৃষ্ট ও তাদের বিশ্বাসযোগ্যতা অর্জন করতে পেরেছিলেন। তার প্রতি ভোটারদের সমর্থনের প্রভাব পড়ে জিওলা অঞ্চলে। সেখানে তিনি অবিশ্বাস্যভাবে ৯৫% ভোট পেয়েছিলেন। শতাংশের বিচারে তা দক্ষিণ কোরিয়ার রাজনীতিতে অনতিক্রম্য দূরত্বে অবস্থান করেছে।

## পুরস্কার ও সম্মাননা
* নোবেল শান্তি পুরস্কার, (২০০০)

## তথ্যসূত্র

 

বিষয়শ্রেণী:১৯২৪-এ জন্ম
বিষয়শ্রেণী:২০০৯-এ মৃত্যু
বিষয়শ্রেণী:দক্ষিণ কোরিয়ার রাষ্ট্রপতি
বিষয়শ্রেণী:নোবেল শান্তি পুরস্কার বিজয়ী
বিষয়শ্রেণী:ডেমোক্রেটিক পার্টি (দক্ষিণ কোরিয়া, ২০০০) রাজনীতিবিদ
বিষয়শ্রেণী:রোমান ক্যাথলিক ধর্মে ধর্মান্তরিত
বিষয়শ্রেণী:একাধিক অঙ্গ ব্যর্থতায় মৃত্যু
বিষয়শ্রেণী:অলিম্পিক অর্ডার গ্রহণকারী
বিষয়শ্রেণী:দক্ষিণ কোরীয় নোবেল বিজয়ী
বিষয়শ্রেণী:অপহৃত রাজনীতিবিদ
বিষয়শ্রেণী:রাজনৈতিক বন্দী
বিষয়শ্রেণী:নব্য উদারনীতিবাদ
বিষয়শ্রেণী:ডানপন্থী মতাদর্শ
টুপি

থাম্ব|বিভিন্ন শৈলীর টুপি
**টুপি** একপ্রকার পরিধেয় যা মাথা আবরণের জন্য ব্যবহৃত হয়ে থাকে। প্রায় ৭০০ খ্রিস্টপূর্বাব্দে টুপি আবিষ্কৃত হয়েছিল।  টুপি পাশ্চাত্যের 'হ্যাট'-এর সমতূল্য যা শৈত্য ও রৌদ্র নিরোধেও কাজ করে। সেনাবাহিনী পুলিশ ইত্যাদি ইউনিফর্মড বাহিনীর সদস্যরা বিশেষ ধরনের টুপি দিয়ে মাথা ঢেকে রাখেন। হাসপাতালে নার্সরা টুপি মাথায় দায়িত্ব পালন করেন। রান্নাঘরে পাচক টুপি দিয়ে মাথা আবৃত করে রাখেন যাতে মাথার চুল খাদ্যদ্রব্যে না পড়ে। ক্রিকেট ও বেসবল খেলার মাঠে খেলোয়াড়রা সচরাচর টুপি ব্যবহার করেন। টুপি গঠনে হ্যাট, মাথাল এবং হেলমেট থেকে ভিন্ন।

## প্রকারভেদ
১০০টিরও বেশি ধরনের হ্যাট বা টুপির চল রয়েছে, যা মানুষের পোশাকের অংশে পরিনত হয়েছে। এর কয়েকটি :

* মুসলিম টুপি 
* বেসবল ক্যাপ
* স্ন্যাপব্যাগ
* ড্যাড হ্যাট
* ট্রাকার হ্যাট
* বেনিজ
* টপ হ্যাট
* ফেডরাস
* ট্রাইবি হ্যাট
* পর্ক পাইস
* হমবার্গ
* বেরেটস
* ক্লোশ হ্যাট
*  ফ্ল্যাট ক্যাপ
* বোলার বা ডারবাই হ্যাট
* কাউবয় হ্যাট
* ব্রেটন হ্যাট
* আর্মি হ্যাট
* পিলবক্সেস
* বোটার হ্যাট
* পানামা হ্যাট
* সান হ্যাটস বা ফ্লপি হ্যাট
* বাকেট হ্যাট
* শেফ হ্যাট
* সেইলর হ্যাট
* সান্টা হ্যাট
* উইচ হ্যাট
* পার্টি হ্যাট
* গ্র্যাজুয়েশন হ্যাট

## নির্মাণ সামগ্রী

## টুপি ব্যবহারের নিয়মাবলী

## বিভিন্ন ধর্মে টুপি
### আব্রাহামীয় ধর্ম
#### [[ইহুদি]] ধর্ম
ইহুদি ধর্মানুসারীরা টুপি পরিধান করে থাকেন, তবে তার আকার মাথার আকারের তুলনায় হয় অনেক ছোট, এবং তা পরিধান করা হয় মাথার উপরে, পিছনের দিকে। কোনো রকমে তা মাথার তালুর পিছনের অংশ ঢেকে রাখে। ইহুদিদের এই টুপিকে বলা হয় কিপ্পা।

#### ইসলাম ধর্ম
ইসলাম ধর্মে মাথায় আচ্ছাদন রাখার বিষয়টি বেশ গুরুত্বের সাথে বিবেচিত হয়। পুরুষ-নারী নির্বিশেষে মাথায় আচ্ছাদনের বিধান ইসলামে রয়েছে। যদিও মহিলারা মাথায় টুপি পরেন না; বরং ওড়না বা হিজাব দিয়ে মাথা ঢেকে রাখেন, তবে পুরুষের জন্য টুপি পরিধান করা একটি গুরুত্বপূর্ণ সুন্নাত। টুপি ছাড়াও মুসলমান পুরুষ মাথায় পাগড়ি পরিধান করে থাকেন। তবে পাগড়ি পরিধানের সময়ও ভিতরে তারা টুপি পরিধান করে থাকেন। মুসলমানদের টুপি প্রায় মাথার উপরিভাগ পুরোটাই জুড়ে থাকে এবং এমন হয় যে, তা যেন কপাল জুড়ে না থাকে। কারণ মেঝেতে কপাল ছুঁইয়ে মুসলমানগণ আল্লাহকে সিজ্‌দা করেন, তাই কপাল উন্মুক্ত রাখা প্রয়োজন৷ ইসলামে ঘুম এবং গোসল ছাড়া সর্বক্ষণ এমনকি প্রাকৃতিক কর্ম সারার সময়ও মাথায় টুপি বা পাগড়ি রাখা সুন্নাত। যদিও অনেকে একে কেবল নামাজ পড়ার সময় পরে থাকেন।

সারা পৃথিবীতে বিভিন্ন ধরনের মুসলিম টুপি দেখতে পাওয়া যায়। এর মধ্যে গোল টুপি ও লম্বা টুপি সর্বাধিক প্রচলিত। ভারতীয় উপমহাদেশের মুসলমানগন সাধারণত সুতি কাপড়ের তৈরি টুপি ব্যবহার করে থাকেন। পৃথিবীর অন্যান্য অঞ্চলে পশমি টুপির ব্যবহার প্রচলিত আছে। টুপির রং সাধারণত সাদা ও কালো হয়ে থাকে। তবে অন্যান্য রঙের বাহারি টুপিও দেখতে পাওয়া যায়।

## আরো দেখুন
* কিপ্পা

## তথ্যসূত্র

## বহিঃসংযোগ

বিষয়শ্রেণী:উষ্ণীশ
বিষয়শ্রেণী:টুপি
সমাকলন

**সমাকলন** , **যোগজকলন** বা **যোগজীকরণ** () হলো গণিতশাস্ত্রের এমন একটি শাখা যা সংক্ষেপে অন্তরকলনের বা অবকলন এর বিপরীত পদ্ধতি। কোনো ফাংশনের মোট পরিমাণ বা ক্ষেত্রফল নির্ণয়ের জন্য সমাকলন করা হয়। প্রদত্ত একটি একটি বাস্তব চলরাশি x এবং সংখ্যারেখায় একটি ব্যবধান [a,b] নির্দিষ্ট সন্তত ফাংশন f এর নির্দিষ্ট সমাকলন হল 
: \int_a^b \! f(x)\,dx \,
এছাড়াও সমাকলন শব্দটি অনির্দিষ্ট সমাকল () এর ধারণা সম্বন্ধে উল্লেখ হতে পারে। যদি একটি প্রদত্ত ফাংশন F যার অন্তরকলজ হয় ফাংশন f সেক্ষেত্রে, F কে একটি অনির্দিষ্ট সমাকল বলা হয় এবং একে লেখা হয়ঃ
:F = \int f(x)\,dx.
আইজাক নিউটন এবং গট‌ফ্রিড লাইব‌নিৎস উভয়েই পৃথকভাবে ক্যালকুলাসের মৌলিক উপপাদ্য প্রকাশ করেন। যদি f একটি অবিচ্ছিন্ন বা সন্তত বাস্তব ফাংশন একটি বদ্ধ অন্তর [*a*,*b*] এর মধ্যে সংজ্ঞাত হয়, এবং f র অনির্দিষ্ট সমাকল F হয়, তাহলে ঐ অন্তরের মধ্যে f এর নির্দিষ্ট সমাকল () হবে।
:\int_a^b \! f(x)\,dx = F(b) - F(a)\,
সমাকলন এর কলনবিদ্যা প্রতিষ্ঠাতারা একটি ক্ষুদ্রাতিক্ষুদ্র প্রস্থ এর বর্গক্ষেত্র অসীম সমষ্টি হিসাবে কল্পনা করেন। একটি যথাযথ সমাকলন এর গাণিতিক সংজ্ঞা দেন বের্নহার্ট রিমান। এটি একটি সীমা-পদ্ধতি, যাতে একটি বক্ররেখা-বেষ্টিত অঞ্চল পাতলা উল্লম্ব স্ল্যাব-অঞ্চলে ভেঙে ক্ষেত্রফল পরিমাপ করা হয়। ঊনবিংশ শতাব্দীর শুরুতে, আরও পরিশীলিত ধারণা হয়ে যায়, যেখানে ফাংশন টাইপ ও ডোমেইন এর generalization হয়ে যায়। একটি রেখা সমাকল() দুটি বা তিনটি চলরাশির ভেরিয়েবলের ফাংশনের জন্য সংজ্ঞায়িত হয় এবং অন্তর [*a*,*b*] কে প্লেনে অথবা spaceএ দুটি বিন্দুতে সংযোজিত ঐ ফাংশনটির নির্দিষ্ট বক্ররেখাদ্বারা প্রতিস্থাপিত হয়। একটি পৃষ্ঠ সমাকলন() এ, বক্র ত্রিমাত্রিক স্থানে একটি টুকরো পৃষ্ঠতল দ্বারা প্রতিস্থাপিত হয়। Integrals এই সমস্ত generalizations প্রথম পদার্থবিদ্যা চাহিদা থেকে এসেছিল, আর সেগুলো অনেক ভৌত নিয়ম তৈরি করতে একটি গুরুত্বপূর্ণ ভূমিকা পালন করে, এর মধ্যে উল্লেখযোগ্য ইলেকট্রোডায়নামিক্স (electrodynamics)​​। সমাকলনের অনেক আধুনিক ধারণা আছে। তাদের মধ্যে সবচেয়ে প্রচলিত বিমূর্ত গাণিতিক তত্ত্বের উপর ভিত্তি করে Lebesgue ইন্টিগ্রেশন, হিসাবে পরিচিত যা Henri Lebesgue() কর্তৃক বিকশিত।

## প্রথাগত সংজ্ঞা

### রিম্যানের সংজ্ঞা
রিম্যান এর সংজ্ঞা অনুযায়ী বদ্ধ অন্তর [*a*,*b*] এ একটি sequence নেওয়া হলঃ
: a = x_0 \le t_1 \le x_1 \le t_2 \le x_2 \le \cdots \le x_{n-1} \le t_n \le x_n = b . \,\!
এরপর প্রত্যেক বদ্ধ অন্তর এর মধ্যে t_i একটি মান নেওয়া হল এবং (mesh) বলা হলে
:S=\sum_{i=1}^{n} f(t_i) \Delta_i   কে রিম্যানের সমষ্টি বলা হয়।
যখন বৃহত্তম mesh এর সীমা ০ এর দিকে যায় তখন S কে বলা হয় রিম্যানের সমাকলন। 

## বৈশিষ্ট্য
*  \int_a^b (\alpha f + \beta g)(x) \, dx = \alpha \int_a^b f(x) \,dx + \beta \int_a^b g(x) \, dx. \,
যেখানে \alpha , \beta স্কেলার রাশি।
* \int_a^b f(x) \ dx = - \int_b^a f(x) \, dx. 
* \int_a^a f(x) \, dx = 0 
*  \int_a^b f(x) \, dx = \int_a^c f(x) \, dx + \int_c^b f(x) \, dx.

## চলক পরিবর্তন
ধরি I\subseteq {\mathbb{R}} অন্তরালে g : [a,b] \to I একটি অবকলনযোগ্য অপেক্ষক। ধরিf : I \to \mathbb{R} একটি সন্তত অপেক্ষক তাহলে
:\int_{g(a)}^{g(b)} f(x)\,dx = \int_a^b f(g(t))g'(t)\, dt.

লাইব‌নিৎস অঙ্কপাতন বা নোটেশন ব্যবহার করে x = g(t) হলে dx/dt = g'(t) ,তাই dx = g'(t)\,dt যা dx এর যায়গায় বসানো হয়।

## সমাকলন পদ্ধতি
দেখুন সমাকলন সূচী
## তথ্যসূত্র

বিষয়শ্রেণী:ক্যালকুলাস
বিষয়শ্রেণী:সমাকলন
বিষয়শ্রেণী:ফাংশন ও ম্যাপিং
লেটিশিয়া টাইলার

**লেটিশিয়া টাইলার** (ইংরেজি:Letitia Christian Tyler, (জন্ম: ১২ নভেম্বর, ১৭৯০ &ndash; মৃত্যু: ১০ সেপ্টেম্বর, ১৮৪২, মার্কিন যুক্তরাষ্ট্রের রাষ্ট্রপতি জন টেইলারের সহধর্মীনি এবং ফার্স্টলেডি।

বিষয়শ্রেণী:১৭৯০-এ জন্ম
বিষয়শ্রেণী:১৮৪২-এ মৃত্যু
বিষয়শ্রেণী:মার্কিন যুক্তরাষ্ট্রের ফার্স্ট লেডি
বিষয়শ্রেণী:ইংরেজ বংশোদ্ভূত মার্কিন ব্যক্তি
বিষয়শ্রেণী:১৯শ শতাব্দীর মার্কিন নারী
এলিভেটর বিবৃতি

একটি বিশেষ ধরনের সংক্ষিপ্ত বিবরণ বা বিবৃতিকে **এলিভেটর বিবৃতি** বা **এলিভেটর পিচ** () হিসেবে আখ্যায়িত করা হয়, যে বিবৃতিতে সামান্য সময়ে সংক্ষেপে কোন ব্যবসায়িক প্রতিষ্ঠান বা পণ্যের পরিচিত ও গুণাবলীর সারমর্ম উল্লেখ করা হয়। বিবৃতিটির নাম ‘এলিভেটর বিবৃতি’ হওয়ার কারণ হচ্ছে, বিবৃতিটি সচরাচর এলিভেটর বা লিফটে করে এক তালা থেকে অপর তালায় পৌঁছতে যে পরিমাণ সময় লাগতে পারে, অর্থাৎ তিরিশ সেকেন্ড থেকে দু’মিনিট, সে পরিমাণ সময়ের মধ্যে দেওয়া হয়ে থাকে।

প্রাতিষ্ঠানিক ভাবে বিভিন্ন পেশা ও পেশাগত ধাপের মানুষ, যেমন প্রকল্প ব্যবস্থাপক, বিক্রয় প্রতিনিধিগণ বা কোন প্রতিষ্ঠানের নীতিনির্ধারকগণ, এই ধরনের বিবৃতি দিয়ে থাকেন। এলিভেটর বিবৃতি বক্তব্য, লিখিত বা ভিডিও, যেকোন উপায়ে দেয়া হতে পারে।

প্রচলিত মতে সাধারণত নতুন বা পুরোন উদ্যোক্তারা তাদের কোন ব্যবসায়িক প্রস্তাবনা উপস্থাপন করার ও আর্থিক বিনিয়োগ পাওয়ার লক্ষ্যে বিনিয়োগকারীদের উদ্দেশ্যে এ ধরনের বিবৃতি দিয়ে থাকেন। ব্যবসায়িক প্রস্তাবনা প্রস্তুত করার অংশ হিসেবেই উদ্যোক্তারা এ ধরনের বিবৃতি তৈরি করেন। বিবৃতি তৈরির ক্ষেত্রে বুদ্ধিমত্তা ও সুন্দর উপস্থাপনা গুণ প্রয়োজন হয় কারণ অনেক ক্ষেত্রেই বিনিয়োগকারীরা ব্যবসায়িক প্রস্তাবনার গুণাবলী যাচাইয়ে এ ধরনের বিবৃতিকে এক প্রকারের মানদন্ড হিসেবে ব্যবহার করেন।

উদ্যোক্তা ছাড়াও ব্যক্তিগত সাক্ষাতকার ও দাপ্তরিক উপস্থাপনার জন্য পেশাদাররা এই পদ্ধতি ব্যবহার করেন।

## বহিঃসংযোগ
* Elevator Pitch builder  from হার্ভার্ড বিজনেস স্কুল
* Business Know-How - The Art of the Elevator Pitch

## সূত্র

বিষয়শ্রেণী:বিপণন
বিষয়শ্রেণী:কৌশলগত বাজারজাতকরণ
বিষয়শ্রেণী:ব্যবসা পরিভাষা
বিষয়শ্রেণী:বাক্যালঙ্কার কৌশল
বিষয়শ্রেণী:বিবৃতি
অযান্ত্রিক (চলচ্চিত্র)

***অযান্ত্রিক*** (আন্তর্জাতিক স্তরে ***দা আনমেকানিকাল*** (ইংরেজি: ***The Unmechanical***), বা ***দা মেকানিকাল ম্যান*** (ইংরেজি: ***The Mechanical Man***), বা ***দা প্যাথেটিক ফ্যালাসি*** (ইংরেজি: ***The Pathetic Fallacy***)) হল ১৯৫৮ সালে মুক্তিপ্রাপ্ত একটি ভারতীয় বাংলা চলচ্চিত্র। এই ছবিটির পরিচালনা করেছিলেন ভিন্নধারার চলচ্চিত্র পরিচালক ঋত্বিক ঘটক। সুবোধ ঘোষ রচিত একই নামের একটি বাংলা ছোটোগল্প অবলম্বনে এই ছবিটি নির্মিত হয়েছে।

*অযান্ত্রিক* হল একটি কমেডি-নাট্য চলচ্চিত্র। এই ছবিতে কল্পবিজ্ঞান প্রসঙ্গ রয়েছে। ভারতীয় চলচ্চিত্রের প্রথম যুগে যে কয়েকটি চলচ্চিত্রে একটি জড়পদার্থকে গল্পের চরিত্র হিসেবে চিত্রিত করা হয়েছিল, এই ছবিটি তার মধ্যে অন্যতম। এক্ষেত্রে সেই জড়পদার্থটি হলো একটি অটোমোবাইল। গাড়িটির দৈহিক ভূমিকা ও ক্রিয়াকলাপের উপর আলোকপাত করার জন্য শব্দের ব্যবহার করা হয়েছিল। এই শব্দগুলি পোস্ট-প্রোডাকশনের সময় রেকর্ড করা হয়। মনে করা হয়, এই ছবির মুখ্য চরিত্র বিমল সত্যজিৎ রায়ের *[[অভিযান (চলচ্চিত্র)|অভিযান]]* (১৯৬২) ছবির নৈরাশ্যবাদী ট্যাক্সি ড্রাইভার নরসিং (সৌমিত্র চট্টোপাধ্যায় অভিনীত) চরিত্রের উপর প্রভাব বিস্তার করেছিল। এই ছবিটি আবার মার্টিন সোরসেসের *[[ট্যাক্সি ড্রাইভার]]* (১৯৭৬) চলচ্চিত্রের ট্র্যাভিস বিকল (রবার্ট ডি নিরো অভিনীত) আদর্শ হয়ে উঠেছিল।

১৯৫৯ সালে ভেনিস চলচ্চিত্র উৎসবে *অযান্ত্রিক* ছবিটি অন্যতম বিশেষ অন্তর্ভুক্তি হিসেবে বিবেচিত হয়েছিল।

## কাহিনি-সংক্ষেপ
বিমল একজন ট্যাক্সি ড্রাইভার। তিনি একটি ছোটো মফস্বলে বাস করেন। তিনি একাই থাকেন। তার ট্যাক্সিটি একটি ১৯২০ সার্ভোলেট জালোপি ট্যাক্সি। বিমল এই ট্যাক্সিটির নাম রেখেছিলেন ‘জগদ্দল’। এই ট্যাক্সিটিই তার একমাত্র সঙ্গী। ওই ট্যাক্সিটি ভাঙাচোরা হলেও সেটিই ছিল তার নয়নের মণি। একটি যন্ত্রশিল্প-বিবর্জিত এলাকায় সেই ট্যাক্সিটিতে চড়িয়ে মানুষকে এক জায়গা থেকে আরেক জায়গায় পৌঁছে দিয়ে কীভাবে বিমলের জীবন কাটছিল, সেটিই এই ছবিটিতে বিভিন্ন পর্যায়ে চিত্রিত করা হয়েছে।

## শ্রেষ্ঠাংশে
* কালী বন্দ্যোপাধ্যায় - বিমল
* গঙ্গাপদ বসু
* সতীন্দ্র ভট্টাচার্য
* তুলসী চক্রবর্তী
* অনিল চট্টোপাধ্যায়
* শ্রীমান দীপক
* কাজল গুপ্ত
* জ্ঞানেশ মুখোপাধ্যায় – মিস্ত্রি
* কেষ্ট মুখোপাধ্যায়
* সীতা মুখোপাধ্যায় - বুলাকি

## প্রতিক্রিয়া
চলচ্চিত্র সমালোচক জর্জেস স্যাডৌল এই ছবিটি দেখে বলেছিলেন, “*অযান্ত্রিক* মানে কী? আমি জানি না। আর আমার মনে হয় ভেনিস চলচ্চিত্র উৎসবে কেউই জানতেন না... আমি ছবিটির পুরো গল্পটি বলতে পারব না... এই ছবিতে সূক্ষ্মতা নেই। কিন্তু ছবি শেষ না হওয়া পর্যন্ত আমি লক্ষ্য করেছিলাম, ছবিটি মন্ত্রমুগ্ধ করে রাখে।” বিশিষ্ট বাঙালি কবি ও জার্মান বিশেষজ্ঞ অলোকরঞ্জন দাশগুপ্তের মতে, “বিবর্ণ প্রকৃতি ও যান্ত্রিক সভ্যতার নির্দয় বিরোধটি ট্যাক্সি ড্রাইভার বিমল ও তাঁর করুণ যানটির মধ্যে প্রেমের মধ্যে দিয়ে যেভাবে প্রকাশিত হয়েছে, তাকে... আধুনিকতার... একটি ব্যতিক্রমী উপহার মনে হয়।”

## আরও দেখুন
* ঋত্বিক ঘটকের সৃষ্টিকর্মের তালিকা

## তথ্যসূত্র

## বহিঃসংযোগ
* 

বিষয়শ্রেণী:বাংলা ভাষার চলচ্চিত্র
বিষয়শ্রেণী:বাংলা ভাষার ভারতীয় চলচ্চিত্র
বিষয়শ্রেণী:১৯৫৮-এর চলচ্চিত্র
বিষয়শ্রেণী:ঋত্বিক ঘটক পরিচালিত চলচ্চিত্র
বিষয়শ্রেণী:ছোট কল্পকাহিনী অবলম্বনে চলচ্চিত্র
বিষয়শ্রেণী:১৯৫৮-এর ভারতীয় চলচ্চিত্র
বিষয়শ্রেণী:১৯৫০-এর দশকের বাংলা ভাষার চলচ্চিত্র
বরিশাল গানস

**বরিশাল গানস** বা **গানস অব বরিশাল** বলতে ঊনবিংশ শতাব্দীতে তৎকালীন পূর্ববঙ্গের বরিশাল এলাকায় বিস্তীর্ণ এলাকা জুড়ে ঘটা বিকট কিছু শব্দকে বোঝায়। এ ধরনের অব্যাখ্যেয় শব্দগুলোকে একত্রে বলা হয় মিস্টপুফার্স। বরিশালের মত ভারতের গঙ্গা নদীর তীর, যুক্তরাষ্ট্র, বেলজিয়াম, স্কটল্যান্ড, ইতালি, নেদারল্যান্ডস, জাপান, ফিলিপাইন, অস্ট্রেলিয়া, উত্তর সাগরসহ আরও কিছু এলাকায় এ ধরনের শব্দ শোনা গেছে।

১৮৭০-এর দিকে প্রথম বারের মত বরিশাল গানসের কথা নথিপত্রে উল্লেখ করা হয়েছে বলে জানা যায়। তবে ঊনবিংশ শতাব্দীর প্রথম দিক থেকেই এটি শোনা যেত বলে নথিপত্রগুলোতে উল্লেখ করা হয়। ১৮৮৬ সালে কলকাতার এশিয়াটিক সোসাইটির হিসাব অনুযায়ী খুলনা, বরিশাল, নোয়াখালী, নারায়ণগঞ্জ, হরিশপুর প্রভৃতি স্থানে বরিশাল গানস শোনা গেছে। টি. ডি. লাতুশ ১৮৯০ সালের এক প্রতিবেদনে উল্লেখ করেন, বরিশাল গানস কেবল গাঙ্গেয় বদ্বীপ নয়, ব্রহ্মপুত্র বদ্বীপেও শোনা গেছে। যে সব বিকট শব্দ শোনা যেত তার সাথে ঢেউয়ের শব্দের চেয়ে কামানের গোলা দাগার শব্দের সাথে বেশি মিল ছিল। কখনও কখনও একটা শব্দ শোনা যেত, আবার কখনও দুই বা তিনটি শব্দ একসাথে শোনা যেত। দক্ষিণ এবং দক্ষিণ-পূর্বাঞ্চল থেকে শব্দগুলো বেশি শোনা যেত। অক্টোবর মাস থেকে ফেব্রুয়ারি পর্যন্ত শব্দগুলো শোনা যেত বেশি। প্রথম দিকে ব্রিটিশদের ধারণা ছিল শব্দগুলো জলদস্যুদের কামান দাগার আওয়াজ, কিন্তু বহু খোঁজাখুঁজি করেও কোন জলদস্যু জাহাজ বা ঘাঁটির খোঁজ পাওয়া যায় নি।

কবি সুফিয়া কামাল তার আত্মজীবনীতে লিখেছেন, তার শৈশবে এধরনের রহস্যময় বিস্ফোরনের আওয়াজের কথা তিনি মুরুব্বীদের কাছে শুনেছেন। তাঁর কথায়, ১৯৫০ এর পরে উনি কখনো এই শব্দ আর কেউ শুনেছে কিনা তা সম্পর্কে শোনেননি।

বরিশাল গানস প্রকৃতপক্ষে কীভাবে উদ্ভূত হয় সে সম্পর্কে বেশ কয়েকটি প্রকল্প অনুমান করা হয়েছে, তবে এদের কোনটিই প্রমাণিত হয় নি। ভূমিকম্প, বজ্রপাত, মোহনায় ঢেউয়ের ধাক্কা প্রভৃতির সাথে এর তুলনা করা হয়েছে।

কারো কারো তথ্যমতে এখনো প্রায়ই গভীর রাতে এই বিকট শব্দ শোনা যায়।

যুক্তরাষ্ট্রে একটি ব্যান্ড দলের নামকরণ করা হয়েছে *গানস অফ বরিশাল*।

## তথ্যসূত্র

বিষয়শ্রেণী:বরিশাল বিভাগ
বিষয়শ্রেণী:বরিশাল জেলা
নৌবহর

thumbnail|right|ন্যাটোর পরিচালনাধীন একটি বহুজাতিক নৌবহর।
**নৌবহর** হচ্ছে অনেকগুলো যুদ্ধজাহাজের একেকটি সমষ্টি এবং কোন নৌবাহিনীর অন্তর্গত বৃহত্তম একক।
নৌবহর সাধারণত নির্দিষ্ট সাগর বা মহাসাগরের জন্য নির্ধারিত থাকে ও সেই নামেই ডাকা হয়, তবে যুক্তরাষ্ট্রের নৌবাহিনীতে সংখ্যা দ্বারা এগুলোকে চিহ্নিত করা হয়, যেমন ৭ম নৌবহর।

একটি নৌবহর সাধারণত একজন এডমিরালের নেতৃত্বে পরিচালিত হয়, তবে অনেক ক্ষেত্রেই ভাইস এডমিরাল বা এমন কি রিয়ার এডমিরালও এর দায়িত্বে থাকতে পারেন। অধিকাংশ নৌবহর কয়েকটি স্কোয়াড্রনের সমন্বয়ে গঠিত, যার প্রতিটি আবার বিভিন্ন ডিভিশনে বিভক্ত হতে পারে। স্কোয়াড্রনগুলো সাধারণত সমজাতীয় যুদ্ধজাহাজের সমষ্টি, যেমন ক্রজার, ডেস্ট্রয়ার ইত্যাদি।
যেহেতু ছোট ছোট নৌবাহিনীতে একটিই নৌবহর থাকে, *নৌবহর* শব্দটি মাঝে মাঝে নৌবাহিনীর সমার্থক হিসেবেও ব্যবহৃত হয়।
নৌ ইতিহাসে বহুজাতিক নৌবহরও বিরল নয়। যেমন, ১৫৭১ সালের লেপান্টো যুদ্ধে কয়েকটি দেশ মিলে *হোলি লীগ* নামক নৌবাহিনী গঠন করেছিল। আধুনিক যুগে ন্যাটো বিভিন্ন অপারেশনে, যেমন অপারেশন এক্টিভ এন্ডিভার, বহুজাতিক নৌবহর গঠন করেছে।

## আধুনিক নৌবহর
আধুনিক নৌবহরসমুহ ভাসমান জাহাজ, সাবমেরিন, সাহায্যকারী জাহাজ এবং জাহাজভিত্তিক উড়োজাহাজের সাহায্যে কার্যক্রম পরিচালনা করে থাকে।

## তথ্যসূত্র

বিষয়শ্রেণী:সামরিক বাহিনী
বিষয়শ্রেণী:নৌ জাহাজ
বিষয়শ্রেণী:নৌ ইউনিট ও গঠন
কেন্‌জাবুরো ওহয়ে

থাম্ব|২০১৩ সালে টোকিওতে পারমাণবিক বিরোধী বিক্ষোভে কেন্‌জাবুরো ওহয়ে
**কেন্‌জাবুরো ওহয়ে**  বিংশশতাব্দীর একজন জাপানী কথাসাহিত্যিক। আধুনিক জাপানী সাহিত্যে তিনি এক কিংবদন্তি চরিত্র। তার সৃষ্টিকর্মের অধিকাংশই ফরাসী এবং আমেরিকান সাহিত্য ও সাহিত্য-তত্ত্ব দ্বারা প্রভাবিত। তার সাহিত্য কর্মগুলো পারমাণবিক অস্ত্র, পারমাণবিক শক্তি, অস্তিত্ববাদ প্রভৃতি রাজনৈতিক, সামাজিক এবং দার্শনিক বিষয়বস্তু নিয়ে আবর্তিত হয়েছে। ১৯৯৪ খ্রিষ্টাব্দে তিনি সাহিত্যে নোবেল পুরস্কার লাভ করেন।

## তথ্যসূত্র

## বহিঃসংযোগ

* Nobel Biography
* Nobel Laureate page 
* Kenzaburō Ōe Prize
* 

বিষয়শ্রেণী:১৯৩৫-এ জন্ম
বিষয়শ্রেণী:জাপানি ঔপন্যাসিক
বিষয়শ্রেণী:নোবেল বিজয়ী সাহিত্যিক
বিষয়শ্রেণী:লেজিওঁ দনর প্রাপক
বিষয়শ্রেণী:অস্তিত্ববাদী
বিষয়শ্রেণী:জাপানি নোবেল বিজয়ী
বিষয়শ্রেণী:এহিমে প্রশাসনিক অঞ্চলের ব্যক্তি
বিষয়শ্রেণী:২০২৩-এ মৃত্যু
বিষয়শ্রেণী:জাপানি পুরুষ ছোটগল্পকার
বিষয়শ্রেণী:জাদুবাস্তবতাবাদ লেখক
বিষয়শ্রেণী:প্রিন্সটন বিশ্ববিদ্যালয়ের শিক্ষক
বিষয়শ্রেণী:টোকিও বিশ্ববিদ্যালয়ের প্রাক্তন শিক্ষার্থী
আজিজ সুপার মার্কেট

**আজিজ সুপার মার্কেট** বাংলাদেশের ঢাকা শহরে অবস্থিত একটি মাইলফলক স্থাপনা যা প্রধানত বই ও পোশাকের বাজার হিসাবেই প্রসিদ্ধ। ঢাকা শহরের প্রাণকেন্দ্র শাহবাগ চৌরাস্তা সংলগ্ন এলিফ্যান্ট রোডে এর অবস্থান। ১৯৮০-র দশকের মধ্যভাগ থেকেই আজিজ সুপার মার্কেট সাহিত্যপ্রেমী ও তরুণ কবি-লেখকদের প্রাত্যহিক তীর্থে পরিণত হয়। এখনো এটি সান্ধ্য আড্ডার জনপ্রিয় কেন্দ্র। দেশি-বিদেশি বইয়ের দোকানগুলোকে কেন্দ্র করেই এই আড্ডার সূত্রপাত। বইয়ের দোকানের পাশাপাশি অনেক রেস্তোরাঁ গড়ে ওঠায় আড্ডার আবহ জোরদার হয়।

## ইতিহাস

জনৈক আজিজুল ইসলাম বায়নাসূত্রে মালিকানা নিয়ে নিজ নামে শপিং কমপ্লেক্স কাম অ্যাপার্টমেন্ট তৈরির পরিকল্পনা করেন ১৯৮১ সালে। পাঁচ বিঘা জমির ওপর এই সুপার মার্কেটের যাত্রা শুরু হয় নব্বইয়ের দশকের শুরুতে। ১৯৮৭ তে পাঠক সমাবেশ নামে একটি ক্ষুদ্রাকৃতি বইয়ের দোকানের মধ্য দিয়ে বই মার্কেট হিসেবে শুরু হয়েছিল এর যাত্রা। উদ্যোক্তা ছিলেন শহিদুল ইসলাম বিজু। নব্বই দশকের মাঝামাঝি নাগাদ এ মার্কেটের নিচ তলার প্রায় পুরোটা জুড়েই বইয়ের ছোট ছোট দোকান স্থাপিত হয়। অল্পদিনেই এ স্থান তরুণ লেখক ও বুদ্ধিজীবীদের মিলনমেলায় পরিণত হয়। দোতলায় বেশ কিছু লেখালেখি ও প্রকাশনা সংক্রান্ত সংগঠন স্থাপিত হয়, যার মধ্যে অন্যতম আহমদ ছফা স্কুল।
এ মার্কেটের সন্নিকটেই ঢাকা বিশ্ববিদ্যালয় ও পাবলিক লাইব্রেরি। ফলে বিভিন্ন শিক্ষার্থী ছুটে আসেন এখানে যখন-তখন। আজিজ সুপার মার্কেটকে এক কথায় পাঠাগারও বলা হতো প্রথম দিকে। তবে শুরু থেকেই এখানে বাংলাদেশি বই অপেক্ষা ভারতীয় বইয়ের সমাবেশ ছিল বেশি। মার্কেটটি একটি ব্যতিক্রমধর্মী সাংস্কৃতিক কেন্দ্র হিসেবে গড়ে ওঠে। তৃতীয় সহস্রাব্দের কয়েক বছর গড়িয়ে গেলে বইয়ের দোকানগুলো অস্তিত্বের সংকটে পড়ে। অনেক বইয়ের দোকান বন্ধ হয়ে যায়, ফাঁকা স্থান দখল করে নেয় পোশাক ও চা-নাশতার দোকান। তবে সাহিত্যিকদের একটি চুম্বক কেন্দ্র হিসেবে আজিজ সুপারমার্কেট তার আদি চরিত্র এখনো বজায় রেখেছে। 

## বর্তমান অবস্থা

১৯৮৭ সালে 'পাঠক সমাবেশ' নিয়ে আজিজ মার্কেটের যাত্রা শুরু। এরপর বুক পয়েন্ট, প্রাকৃতজন, মনন, প্যাপিরাস, গ্রন্থ গ্যালারি, প্রাচ্য বিদ্যা, সুখ, এপিক ইত্যাদি নামে কয়েক বছরের মধ্যেই ৬০টির অধিক বইয়ের দোকান গড়ে ওঠে। এখন মার্কেটটিতে বইয়ের দোকান আছে মাত্র ত্রিশটির কাছাকাছি। আজিজ মার্কেটের সামনের খালি জায়গাজুড়ে এক সময় বৈশাখী, বর্ষা, স্বাধীনতা কিংবা অন্য শিরোনামে বইমেলার আয়োজন হতো। ফ্যাশন হাউসের পত্তনে সেসব মেলা আর হয় না। তবে এ মার্কেটের কয়েকটি প্রকাশনা সংস্থার উদ্যোগে ঢাকার পাবলিক লাইব্রেরির সামনের খালি জায়গায় মেলার আয়োজন এখনও হয়। এখন মার্কেটটির নিচতলায় কেবল বইয়ের দোকান। নিচতলাসহ দোতলা থেকে শুরু হয়েছে টি-শার্টের দোকান, কিংবা ফ্যাশন হাউস। অথচ দোতলাতেই রয়েছে লিটল ম্যাগ প্রাঙ্গণ, যা দেশের নানা প্রান্ত থেকে প্রকাশিত লিটল ম্যাগাজিনের অন্যতম ঠিকানা। এ প্রাঙ্গণে পাওয়া যায় তিন শতাধিক লিটল ম্যাগাজিন। তাছাড়া বইয়ের দোকানগুলোতেও ছোট কাগজ পাওয়া যায়।
বর্তমানে বিদ্যমান বইয়ের দোকানগুলোর মধ্যে উল্লেখযোগ্য হলো: পাঠক সমাবেশ, প্রথমা, সন্ধিপাঠ, প্যাপিরাস, সন্দেশ, জনান্তিক, পলল, পড়ুয়া, ঘাসফুল নদী, তক্ষশিলা, কথাপ্রকাশ, স্বরব্যঞ্জন-পাঠশালা প্রভৃতি।

## তথ্যসূত্র

বিষয়শ্রেণী:ঢাকা
টিঙ্কার টেইলর সোলজার স্পাই (চলচ্চিত্র)

**টিঙ্কার টেইলর সোলজার স্পাই** টমাস আলফ্রেডসন পরিচালিত একটি স্পাই ফিল্ম। ২০১১ সালে ইংল্যান্ড ও ফ্রান্সের যৌথ প্রযোজনায় নির্মিত এ চলিচ্চিত্রটি মুক্তি পায়। জন লে কার রচিত *[[টিঙ্কার, টেইলর, সোলজার, স্পাই]]* উপন্যাস অবলম্বনে চলচ্চিত্রটির চিত্রনাট্য রচনা করেন ব্রিজিট ও'কনর এবং পিটার স্ট্রোহান। মূল চরিত্র জর্জ স্মাইলি চরিত্রে অভিনয় করেন গ্যারি ওল্ডম্যান। অন্যান্য কলাকুশলীর মধ্যে ছিলেন কলিন ফার্থ, বেনেডিক্ট কাম্বারব্যাচ, টম হার্ডি, জন হার্ট, টবি জোন্স, মার্ক স্ট্রং, সিয়ারান হাইন্ডস প্রমুখ। চলচ্চিত্রটির পটভূমি ১৯৭০-এর শুরুর দিকের লন্ডন। ব্রিটিশ গোয়েন্দা বিভাগের উচ্চপর্যায়ে লুকিয়ে থাকা এক সোভিয়েত ডাবল এজেন্টকে খুঁজে বের করা নিয়ে চলচ্চিত্রটির কাহিনী আবর্তিত হয়েছে।

## কাহিনী সংক্ষেপ
১৯৭৩ সালের অক্টোবর। ব্রিটিশ ইন্টেলিজেন্সের (এজেন্টদের কাছে *দ্য সার্কাস* নামে পরিচিত, এমআই সিক্স) প্রধান "কন্ট্রোল" এজেন্ট জিম প্রিডোকে সমাজতান্ত্রিক হাঙ্গেরিতে প্রেরণ করে এক হাঙ্গেরিয়ান জেনারেলের কাছে, যিনি দাবি করেছেন তার কাছে একটা জরুরি তথ্য রয়েছে। কিন্তু প্রিডো ঘটনাস্থলে গুলি খায় আর সোভিয়েত এজেন্টদের হাতে ধরা পড়ে। এ ঘটনার ফলস্বরূপ আন্তর্জাতিক তোলপাড় সৃষ্টি হয় এবং কন্ট্রোল আর তার ডান-হাত বলে পরিচিত জর্জ স্মাইলি সার্কাস থেকে পদত্যাগ করতে বাধ্য হয়। কন্ট্রোল আগে থেকেই অসুস্থ ছিল। এ ঘটনার কিছুদিন পরেই সে মৃত্যুবরণ করে।

পার্সি অ্যালালাইন সার্কাসের নয়া প্রধান হিসেবে দায়িত্ব গ্রহণ করে। বিল হেইডেন তার ডেপুটির পদ গ্রহণ করে আর তাদের সঙ্গ দেয় ঘনিষ্ঠ রয় ব্লেন্ড ও টবি এস্টাহার্স। এরা চারজন "উইচক্র্যাফ্ট" নামের একটা প্রোজেক্ট হাতে নেয়। তারা দাবি করে, উইচক্র্যাফ্ট প্রোজেক্ট থেকে ব্রিটিশ ইন্টেলিজেন্স উচ্চপর্যায়ের রাশিয়ান গোপন তথ্য পেতে পারবে। কন্ট্রোল আর স্মাইলির কাছে প্রোজেক্টটা কখনোই খুব বেশি সুবিধার মনে হয় নি। উইচক্র্যাফ্ট থেকে পাওয়া এসব তথ্য আবার মার্কিন গোয়েন্দাদের কাছে হস্তান্তর করা হয় মূল্যবান মার্কিন গোপন নথির বিনিময়ে।

এদিকে এমআই সিক্সের এক এজেন্ট রিকি টার দাবি করে যে, সার্কাসের উচ্চপর্যায়ে একজন রাশিয়ার এজেন্ট চুপিসারে কাজ করে যাচ্ছে; একজন মোল। কন্ট্রোলেরও একই সন্দেহ সবসময় ছিল। অলিভার লেকন, সার্কাসে কর্মরত একজন বেসামরিক কর্মকর্তা স্মাইলিকে অবসর থেকে ফিরিয়ে আনে। তার কাজ হবে গোপনে এই মোলকে খুঁজে বের করা। স্মাইলি কয়েকজন সহকারী বেছে নিয়ে কাজে নেমে পড়ে। তার এবং কন্ট্রোলের সমসাময়িক যেসব কর্মকর্তাদের সার্কাস থেকে ছাঁটাই করে দেয়া হয়, তাদের সাথে কথা বলা শুরু করে সে।

## তথ্যসূত্র

## বহিঃসংযোগ

* 
* 
* 
* 

বিষয়শ্রেণী:ব্রিটিশ চলচ্চিত্র
বিষয়শ্রেণী:২০১১-এর চলচ্চিত্র
বিষয়শ্রেণী:লন্ডনের পটভূমিতে চলচ্চিত্র
বিষয়শ্রেণী:প্যারিসের পটভূমিতে চলচ্চিত্র
বিষয়শ্রেণী:বুদাপেস্টে ধারণকৃত চলচ্চিত্র
বিষয়শ্রেণী:স্টুডিওক্যানেলের চলচ্চিত্র
বিষয়শ্রেণী:১৯৭৩-এর পটভূমিতে চলচ্চিত্র
বিষয়শ্রেণী:১৯৭৪-এর পটভূমিতে চলচ্চিত্র
বিষয়শ্রেণী:লন্ডনে ধারণকৃত চলচ্চিত্র
বিষয়শ্রেণী:বাফটা বিজয়ী (চলচ্চিত্র)
বিষয়শ্রেণী:শ্রেষ্ঠ ব্রিটিশ চলচ্চিত্র বিভাগে বাফটা পুরস্কার বিজয়ী
বিষয়শ্রেণী:২০১০-এর দশকের ইংরেজি ভাষার চলচ্চিত্র
পাতি কেস্ট্রেল

**পাতি কেস্ট্রেল** (বৈজ্ঞানিক নাম: Falco tinnunculus) পরিযায়ী শিকারি পাখি। ধানখেত, মাঠের কাছের কোনো গাছে কিংবা বিদ্যুতের তারে বসে থাকে শিকার ধরার জন্য। 
দাগি পিঠ ও হলুদ পায়ের এই শিকারি পাখি একাকী কিংবা জোড়ায় চরে বেড়ায়। তৃণভূমি, আবাদি জমি ও পাহাড়ের ঢালে বিচরণ করতে ভালোবাসে। 

### আকার
তুলনামূলকভাবে পুরুষ পাখি থেকে মেয়েপাখি আকারে বড়। দেহের পালক বাদামি বা পাটকেলে। মরচে রঙের ছিট আছে। লেজের আগায় কালো বলয় আছে। পা ও আঙুল হলদে রঙের। নখর কালচে রঙের।

### প্রজননকাল
এই পাখির প্রজননভূমি হিমালয়ের গিরিচূড়ায় ও পাকিস্তানের পার্বত্য এলাকা। খাড়া পাহাড়ের ফাটল ও পরিত্যক্ত দালানের ফোকরে খড়কুটো, লতাপাতা দিয়ে বাসা বাঁধে। কখনো কাকের খালি বাসায়ও ডিম দেয় এরা। ডিম হলুদ, সংখ্যায় তিন থেকে ছয়টি। ২৭ থেকে ২৯ দিনে ডিম ফোটে। ওপরের তথ্য টি ভুল

### খাদ্য
খাদ্যতালিকায় রয়েছে বোলতা, উইপোকা, ছোট ইঁদুর, টিকটিকি, ছোট পাখি, পাখির ছানা ইত্যাদি।


file:Faucon crécerelle MHNT.jpg|ডিম
File:Falcon3.jpg|Hatchling (note white down)
File:Falken(loz).jpg|Fledglings in nest cavity
File:Turmfalke P1020197.jpg|Immature after fledging
thumb|...


## তথ্যসূত্র

## বহিঃসংযোগ

* Rock Kestrel - Species text in The Atlas of Southern African Birds.
* ARKive - images and movies of the kestrel ''(Falco tinnunculus)''
* Kestrels in Israel
* Royal Society for the Protection of Birds
* Text of the Hopkins poem
* Kestrel on-line 2012: Brest, Belarus
* Kestrel on-line 2012: Groningen, The Netherlands 
* Live Streaming of Common Kestrel nest in Amadora, Portugal

বিষয়শ্রেণী:১৭৫৮-তে উল্লিখিত প্রাণীসমূহ
বিষয়শ্রেণী:বাজপাখি
চিল, সাধারণ
চিল, সাধারণ
চিল, সাধারণ
চিল, সাধারণ
চিল, সাধারণ
বিষয়শ্রেণী:জাপানের প্রাকৃতিক স্মৃতিসৌধসমূহ
বিষয়শ্রেণী:১৭৫৮-এ বর্ণিত পাখি
বিষয়শ্রেণী:কার্ল লিনিয়াস কর্তৃক নামকরণকৃত প্রাণীর ট্যাক্সা
কালিবক

**কালিবক** (বৈজ্ঞানিক নাম: *Ixobrychus flavicollis*), **কালা বগলা** বা **কালোবক** বা **চরখুচি** Ardeidae (আর্ডেইডি) গোত্র বা পরিবারের অন্তর্গত *[[Ixobrychus]]* (ইক্সোব্রাইকাস) গণের অন্তর্গত এক প্রজাতির কালচে ছোট আকারের জলচর পাখি। দারুণ কুশলী এই বক বুদ্ধিমান-চতুর ও মাছ-ব্যাঙ শিকারে তুখোড়। স্থির, নিশ্চল থাকতে ব্যাপক পারদর্শী এরা। কালিবকের বৈজ্ঞানিক নামের অর্থ *হলদেঘাড় ঠকঠকিয়া* (গ্রিক: *doupetor* = ঠকঠক শব্দকারী; লাতিন: *flavus* = সোনালি-হলুদ, *-collis* = ঘাড়ের)। পাখিটি বাংলাদেশ, ভারত ছাড়াও দক্ষিণ, দক্ষিণ-পূর্ব এশিয়া ও ওশেনিয়ার বিভিন্ন দেশে দেখা যায়। সারা পৃথিবীতে এক বিশাল এলাকা জুড়ে এদের আবাস, প্রায় ৮৬ লক্ষ ৯০ হাজার বর্গ কিলোমিটার এলাকা জুড়ে এদের আবাস। বিগত কয়েক দশক ধরে এদের সংখ্যা ক্রমেই কমছে, তবে আশঙ্কাজনক পর্যায়ে যেয়ে পৌঁছেনি। সেকারণে আই. ইউ. সি. এন. এই প্রজাতিটিকে ন্যূনতম বিপদগ্রস্ত বলে ঘোষণা করেছে। বাংলাদেশের বন্যপ্রাণী আইনে এ প্রজাতিটি সংরক্ষিত।

## আকার

মাপ ৫৮ সেন্টিমিটার। ওজন ৩০০ থেকে ৪২০ গ্রাম পর্যন্ত হয়। মাথার তালু এদের চকচকে স্লেট রঙের। এই রংটি ঘাড়-গলার উপরিভাগ হয়ে সারা পিঠে ছড়িয়ে গেছে কালো রং হয়ে। গলার তলা দিয়ে কমলাটে-নীল চওড়া একটা রেখা ঘাড়ের পাশ দিয়ে বুক অবধি নেমে এসেছে। বুকে খাড়া খাড়া কালচে টান। ঠোঁট লালছে ধূসর। পা ও পায়ের পাতা ঘন বাদামি।

## খাদ্য
এরা মাছ, ব্যাঙ, ছোট জলসাপ, পোকা-পতঙ্গ ইত্যাদি খেয়ে থাকে। ঘাসফড়িং এদের অতি প্রিয় খাদ্য।

## স্বভাব
এরা নিশাচর। কালিবক সাধারণত ঊষা ও গোধূলি বেলায় শিকার করতে বের হয়। ফুটফুটে জোছনা রাতেও শিকার করতে বের হয়। কালিবক নিচু গাছ বা ঝোপঝাড়ের শুকনো ডালপালা দিয়ে বাসা করে। চারটি ডিম পাড়ে। ১৮ থেকে ২২ দিনে ডিম ফোটে।

## গ্যালারি

File:Black Bittern (Dupetor flavicollis) in Kinnarsani WS, AP W IMG 6115.jpg|গলা লম্বা করে বসে থাকার স্বভাব রয়েছে কালিবকের, অন্ধ্রপ্রদেশ, ভারত.
File:Black Bittern I IMG 5079.jpg|উড়ন্ত কালিবক, কলকাতা, ভারত
Image:DupetorSmit.jpg| জোসেফ স্মিট অঙ্কিত *I. f. australis*, ১৮৯৮
File:Black Bittern (Dupetor flavicollis) in Kinnarsani WS, AP W IMG 6114.jpg|
File:Black Bittern (Dupetor flavicollis) in Kinnarsani WS, AP W IMG 6111.jpg|
File:Black Bittern (Dupetor flavicollis) in Kinnarsani WS, AP W IMG 6108.jpg|
File:Black Bittern (Dupetor flavicollis) in Kinnarsani WS, AP W2 IMG 6115.jpg|
File:Black Bittern I IMG 5080.jpg|
File:Black Bittern.jpg|
File:BlackBittern.jpg


## তথ্যসূত্র

## বহিঃসংযোগ

* Oriental Bird Images , আরও আলোকচিত্র।

বিষয়শ্রেণী:জলচর পাখি
বিষয়শ্রেণী:এশিয়ার পাখি
বিষয়শ্রেণী:বাংলাদেশের পাখি
বিষয়শ্রেণী:পাকিস্তানের পাখি
বিষয়শ্রেণী:শ্রীলঙ্কার পাখি
বিষয়শ্রেণী:চীনের পাখি
বিষয়শ্রেণী:পূর্ব তিমুরের পাখি
বিষয়শ্রেণী:নেপালের পাখি
বিষয়শ্রেণী:জাপানের পাখি
বিষয়শ্রেণী:লাওসের পাখি
বিষয়শ্রেণী:মিয়ানমারের পাখি
বিষয়শ্রেণী:ভারতের পাখি
বিষয়শ্রেণী:ভিয়েতনামের পাখি
বিষয়শ্রেণী:কম্বোডিয়ার পাখি
বিষয়শ্রেণী:থাইল্যান্ডের পাখি
বিষয়শ্রেণী:মালয়েশিয়ার পাখি
বিষয়শ্রেণী:সিঙ্গাপুরের পাখি
বিষয়শ্রেণী:ব্রুনাইয়ের পাখি
বিষয়শ্রেণী:ইন্দোনেশিয়ার পাখি
বিষয়শ্রেণী:ফিলিপাইনের পাখি
বিষয়শ্রেণী:অস্ট্রেলিয়ার পাখি
বিষয়শ্রেণী:তাইওয়ানের পাখি
বিষয়শ্রেণী:সলোমন দ্বীপপুঞ্জের পাখি
বিষয়শ্রেণী:মালদ্বীপের পাখি
বিষয়শ্রেণী:পাপুয়া নিউ গিনির পাখি
বিষয়শ্রেণী:১৭৯০-এ বর্ণিত পাখি
বিষয়শ্রেণী:দক্ষিণ এশিয়ার পাখি
বিষয়শ্রেণী:দক্ষিণ-পূর্ব এশিয়ার পাখি
বিষয়শ্রেণী:ওশেনিয়ার পাখি